ไฟแนนซ์ทูเดย์
... เมื่อวันที่ 15 มี.ค. ธนาคารไทยพาณิชย์จัด บิ๊กคลีนนิ่งเดย์ ทำความสะอาดที่ทำงานใหม่
17 มี.ค. 2558

โดย...ช.ชดา
... เมื่อวันที่ 15 มี.ค. ธนาคารไทยพาณิชย์จัด บิ๊กคลีนนิ่งเดย์ ทำความสะอาดที่ทำงานใหม่ หลังจากที่ปิดอาคารอัจฉริยะของธนาคารไปเมื่อเกิดเหตุไฟไหม้ชั้น 10 โซน A และขณะนี้ธนาคารพร้อมจะเปิดอาคารทำงานอีกครั้ง แต่ขอเว้นชั้น 4 ถึงชั้น 11 ที่ได้รับความเสียหายจากเหตุไฟไหม้ไปอีกระยะหนึ่ง
เมื่อวานนี้ ดร.วิชิต สุรพงษ์ชัย ประธานกรรมการบริหาร ผู้บริหารระดับสูงของธนาคาร อาทิ กรรณิกา ชลิตอาภรณ์ กรรมการผู้จัดการใหญ่ อาทิตย์ นันทวิทยาญนน์ โภคทรัพย์ 2 รองกรรมการผู้จัดการ และพนักงานธนาคาร ร่วมแสดงพลังของพนักงานธนาคารไทยพาณิชย์ “I Love SCB” ตั้งปณิธาน เดินหน้าให้บริการลูกค้าและก้าวไปข้างหน้าอย่างแข็งแกร่งยิ่งกว่าเดิม
... วรภัค ธันยาวงษ์ กรรมการผู้จัดการ ธนาคารกรุงไทย ไปต่างประเทศหลายวันไม่มีอะไร ทุกอย่างราบรื่น แต่กลับมาทำงานได้ 2 วัน เอทีเอ็มกรุงไทยก็ล่มทั่วประเทศอีกแล้ว แต่ธนาคารรีบปิดระบบแก้ไข ใช้เวลาเพียง 2 ชั่วโมง ก็กลับมาทำงานได้ต่อ ส่วนรายการค้างธนาคารทยอยไล่ชำระเงินออกไปให้หมดเรียบร้อยแล้ว
เหตุการณ์ระบบล่มชั่วคราวนี่ ทุกธนาคารก็เกิดเหตุขึ้นได้ แต่ถ้าแก้ไขปัญหาให้ได้เร็วเท่าไหร่ก็จะดี ลูกค้าจะไม่ได้รับผลกระทบมากนัก
... จับตา พ.ร.บ.ล้มละลาย ที่จะมีการเสนอแก้ไข ช.ชดาเห็นร่างกฎหมายแล้ว แต่ยังไม่เห็นแววว่าจะมีการเสนอเข้าคณะรัฐมนตรีเมื่อไหร่